მაფია (კუნძული)
მაფია (ინგლ. Mafia Island) — კუნძული ტანზანიაში, პვანის ოლქში, ინდოეთის ოკეანეში. კუნძული მაფია გეოგრაფიულად მიეკუთვნება ზანზიბარის არქიპელაგს, მაგრამ ის ადმინისტრაციულად არც არასდროს და არც დღეისათვის არ მიეკუთვნება ზანზიბარის ავტონომიას. მოსახლეობა — 46 438 ადამიანი (2012 წელი), ძირითადად მეთევზეები. კუნძულზე მთავარი ქალაქია კილინდონი. კუნძული არასდროს ყოფილა ზანზიბარის სასულთნოს შემადგენლობაში.